عكا (عبرى: עַכּוֹ; انجليزى: Acre او Akko; زمان كانت بتتسمّا فى اليونانى: Αντιόχεια της Πτολεμαΐδος) هيا مدينه و مينا فى شرق فلسطين على خليج عكا المواجه لمدينه حيفا, على ساحل البحر المتوسط. اسسها بطالمه مصر. دارت فيها صراعات كتيره و تبادل سلطه عبر التاريخ , حكمها العرب سنه 738 بعد ما استولى عليها الرومان و البيزنطيين ,و استعمرها الصليبيين من 1104 لغايه 1187, و بعدين استولى عليها فرسان الاسبتاريه و قعدوا فيها من سنه 1190 لغايه سنه 1291 لما طردهم الأشرف خليل سلطان مصر فى الحرب اللى اتعرفت باسم "فتح عكا". وقوعها سنه 1291 فى ايد الأشرف خليل كان نقطه تحول فى تاريخ الحروب الصليبيه و بدايه نهايه مملكه بيت المقدس. الأتراك العثمانيين سيطروا عليها سنه 1517, و حكمتها مصر فى عهد محمد على (1832 - 1840), و بعدين استولت عليها بريطانيا (1918 - 1948). و لما قام الكيان الصهيونى نص مشروع تقسيم دوله فلسطين انها تكون تابعه للسلطات العربيه لكن اسرائيل استولت عليها التواطؤ من القوى الكبرى.